 

**ΣΥΜΦΩΝΙΑ ΕΠΙΧΟΡΗΓΗΣΗΣ για:**

**Έργο με έναν δικαιούχο στο πλαίσιο του προγράμματος ERASMUS+[[1]](#footnote-2)**

**ΑΡΙΘΜΟΣ ΣΥΜΦΩΝΙΑΣ – [Αριθ. Συμφωνίας ]**

Η παρούσα συμφωνία (εφεξής «συμφωνία») συνάπτεται μεταξύ των ακόλουθων μερών:

αφενός,

[πλήρης επίσημη ονομασία του εθνικού οργανισμού]

[επίσημη νομική μορφή]

[αριθμός επίσημης καταχώρισης]

[πλήρης επίσημη διεύθυνση]

[ΑΦΜ/αριθμός ΦΠΑ],

Ο **εθνικός οργανισμός** (εφεξής «εθνικός οργανισμός») που, για την υπογραφή της παρούσας συμφωνίας, εκπροσωπείται από τον/την [ιδιότητα και ονοματεπώνυμο], και ενεργεί με εξουσιοδότηση από την Ευρωπαϊκή Επιτροπή, εφεξής «Επιτροπή»,

**και**

αφετέρου,

«ο δικαιούχος»

[πλήρης επίσημη ονομασία του δικαιούχου]

[επίσημη νομική μορφή] *[κατά περίπτωση]*

[αριθμός επίσημης καταχώρισης] *[κατά περίπτωση]*

[πλήρης επίσημη διεύθυνση]

[ΑΦΜ/αριθμός ΦΠΑ], *[κατά περίπτωση]*

[Κωδικός ταυτοποίησης συμμετέχοντος (PIC)],

που, για την υπογραφή της παρούσας συμφωνίας, εκπροσωπείται από τον/την [ιδιότητα και ονοματεπώνυμο

Τα ως άνω μέρη

ΣΥΜΦΩΝΗΣΑΝ

τους ειδικούς όρους (εφεξής «ειδικοί όροι») και τα

ακόλουθα παραρτήματα:

ΠΑΡΑΡΤΗΜΑ I Γενικοί όροι

Παράρτημα II Περιγραφή του έργου· Εκτιμώμενος προϋπολογισμός του έργου

Παράρτημα III Δημοσιονομικοί και συμβατικοί κανόνες

Παράρτημα IV Εφαρμοστέοι συντελεστές

Παράρτημα V Υποδείγματα συμφωνιών προς χρήση μεταξύ δικαιούχου και συμμετεχόντων

τα οποία αποτελούν αναπόσπαστο μέρος της συμφωνίας.

Οι διατάξεις των ειδικών όρων της συμφωνίας υπερισχύουν έναντι των παραρτημάτων της.

Οι διατάξεις του παραρτήματος Ι «Γενικοί όροι» υπερισχύουν έναντι των διατάξεων των λοιπών παραρτημάτων. Οι διατάξεις του παραρτήματος III υπερισχύουν έναντι των διατάξεων των λοιπών παραρτημάτων, εξαιρουμένου του παραρτήματος I.

Στο παράρτημα II, το μέρος που αφορά τον εκτιμώμενο προϋπολογισμό υπερισχύει έναντι του μέρους που αναφέρεται στην περιγραφή του έργου.

**ΕΙΔΙΚΟΙ ΟΡΟΙ**

Πίνακας περιεχομένων

[ΑΡΘΡΟ I.1. – ΑΝΤΙΚΕΙΜΕΝΟ ΤΗΣ ΣΥΜΦΩΝΙΑΣ 3](#_Toc13124686)

[ΑΡΘΡΟ I.2. – ΕΝΑΡΞΗ ΙΣΧΥΟΣ ΚΑΙ ΠΕΡΙΟΔΟΣ ΕΚΤΕΛΕΣΗΣ ΤΗΣ ΣΥΜΦΩΝΙΑΣ 3](#_Toc13124687)

[ΑΡΘΡΟ I.3. - ΑΝΩΤΑΤΟ ΠΟΣΟ ΚΑΙ ΜΟΡΦΗ ΤΗΣ ΕΠΙΧΟΡΗΓΗΣΗΣ 3](#_Toc13124688)

[ΑΡΘΡΟ I.4. – ΥΠΟΒΟΛΗ ΕΚΘΕΣΕΩΝ ΚΑΙ ΡΥΘΜΙΣΕΙΣ ΠΛΗΡΩΜΗΣ 4](#_Toc13124689)

[I.4.1 Πληρωμές που πρέπει να γίνουν 5](#_Toc13124690)

[I.4.2 Πρώτη πληρωμή προχρηματοδότησης 5](#_Toc13124691)

[I.4.3 Ενδιάμεσες εκθέσεις και πρόσθετες πληρωμές προχρηματοδότησης 5](#_Toc13124692)

[I.4.4 Τελική έκθεση και αίτηση πληρωμής του υπολοίπου 5](#_Toc13124693)

[I.4.5 Πληρωμή του υπολοίπου 5](#_Toc13124694)

[I.4.6 Κοινοποίηση των οφειλόμενων ποσών 6](#_Toc13124695)

[I.4.7 Πληρωμές προς τον δικαιούχο 6](#_Toc13124696)

[I.4.8 Γλώσσα αιτήσεων πληρωμών και εκθέσεων 6](#_Toc13124697)

[I.4.9 Νόμισμα αιτήσεων πληρωμών και μετατροπή σε ευρώ 7](#_Toc13124698)

[I.4.10Νόμισμα πληρωμών 7](#_Toc13124699)

[I.4.11Ημερομηνία πληρωμής 7](#_Toc13124700)

[I.4.12Κόστος των εμβασμάτων 7](#_Toc13124701)

[I.4.13Τόκοι υπερημερίας 7](#_Toc13124702)

[ΑΡΘΡΟ I.5. – ΤΡΑΠΕΖΙΚΟΣ ΛΟΓΑΡΙΑΣΜΟΣ ΓΙΑ ΤΙΣ ΠΛΗΡΩΜΕΣ 8](#_Toc13124703)

[ΑΡΘΡΟ I.6. - ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΚΑΙ ΣΤΟΙΧΕΙΑ ΕΠΙΚΟΙΝΩΝΙΑΣ ΤΩΝ ΜΕΡΩΝ 8](#_Toc13124704)

[I.6.1 Στοιχεία επικοινωνίας του εθνικού οργανισμού 9](#_Toc13124705)

[I.6.2 Στοιχεία επικοινωνίας του δικαιούχου 9](#_Toc13124706)

[ΑΡΘΡΟ I.7. - ΠΡΟΣΤΑΣΙΑ ΚΑΙ ΑΣΦΑΛΕΙΑ ΤΩΝ ΣΥΜΜΕΤΕΧΟΝΤΩΝ 9](#_Toc13124707)

[ΑΡΘΡΟ I.8. - ΠΡΟΣΘΕΤΕΣ ΔΙΑΤΑΞΕΙΣ ΓΙΑ ΤΗ ΧΡΗΣΗ ΤΩΝ ΑΠΟΤΕΛΕΣΜΑΤΩΝ (ΠΕΡΙΛΑΜΒΑΝΟΜΕΝΩΝ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΚΑΙ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ) 9](#_Toc13124708)

[ΑΡΘΡΟ I.9. - ΧΡΗΣΗ ΕΡΓΑΛΕΙΩΝ ΠΛΗΡΟΦΟΡΙΚΗΣ 10](#_Toc13124709)

[I.9.1 Εργαλείο κινητικότητας (Mobility Tool+) 10](#_Toc13124710)

[I.9.2 Πλατφόρμα αποτελεσμάτων έργων του προγράμματος Erasmus+ 10](#_Toc13124711)

[ΑΡΘΡΟ I.10. - ΠΡΟΣΘΕΤΕΣ ΔΙΑΤΑΞΕΙΣ ΠΕΡΙ ΥΠΕΡΓΟΛΑΒΙΑΣ 10](#_Toc13124712)

[ΑΡΘΡΟ I.11. - ΠΡΟΣΘΕΤΗ ΔΙΑΤΑΞΗ ΓΙΑ ΤΗΝ ΠΡΟΒΟΛΗ ΤΗΣ ΧΡΗΜΑΤΟΔΟΤΗΣΗΣ ΤΗΣ ΕΝΩΣΗΣ 10](#_Toc13124713)

[ΑΡΘΡΟ I.XX – ΕΙΔΙΚΕΣ ΠΑΡΕΚΚΛΙΣΕΙΣ ΑΠΟ ΤΟΥΣ ΓΕΝΙΚΟΥΣ ΟΡΟΥΣ ΤΟΥ ΠΑΡΑΡΤΗΜΑΤΟΣ I 11](#_Toc13124714)

# – ΑΝΤΙΚΕΙΜΕΝΟ ΤΗΣ ΣΥΜΦΩΝΙΑΣ

* 1. Ο εθνικός οργανισμός αποφασίζει να καταβάλει επιχορήγηση, υπό τους όρους και τις προϋποθέσεις που καθορίζονται στους ειδικούς όρους, στους γενικούς όρους και στα λοιπά παραρτήματα της συμφωνίας, για το έργο «ο τίτλος του έργου» (εφεξής «έργο») στο πλαίσιο του προγράμματος Erasmus+, [Βασική δράση 1: Μαθησιακή κινητικότητα ατόμων, κατά τα οριζόμενα στο παράρτημα II.
	2. Με την υπογραφή της συμφωνίας, ο δικαιούχος αποδέχεται την επιχορήγηση και συμφωνεί να εκτελέσει το έργο, ενεργώντας με ιδία ευθύνη.

# – ΕΝΑΡΞΗ ΙΣΧΥΟΣ ΚΑΙ ΠΕΡΙΟΔΟΣ ΕΚΤΕΛΕΣΗΣ ΤΗΣ ΣΥΜΦΩΝΙΑΣ

* 1. Η συμφωνία αρχίζει να ισχύει την ημερομηνία της υπογραφής της από το τελευταίο συμβαλλόμενο μέρος.
	2. Το έργο έχει διάρκεια […] **μήνες**, η οποία αρχίζει στις [ημερομηνία: **…**] και ολοκληρώνεται στις [ημερομηνία: …].

# - ΑΝΩΤΑΤΟ ΠΟΣΟ ΚΑΙ ΜΟΡΦΗ ΤΗΣ ΕΠΙΧΟΡΗΓΗΣΗΣ

I.3.1 Το ανώτατο ποσό της επιχορήγησης ανέρχεται σε **[…] EUR**.

I.3.2 Σύμφωνα με τον εκτιμώμενο προϋπολογισμό του παραρτήματος II και με τις επιλέξιμες δαπάνες και τους δημοσιονομικούς κανόνες του παραρτήματος III, η επιχορήγηση έχει τη μορφή:

α) επιστροφής των επιλέξιμων δαπανών της δράσης («επιστροφή επιλέξιμων δαπανών») οι οποίες:

 i) έχουν όντως πραγματοποιηθεί

 ii) δηλώνονται με βάση το μοναδιαίο κόστος

 iii) αποτελούν επιστροφή δαπανών που δηλώνονται βάσει κατ’ αποκοπή ποσού: άνευ αντικειμένου

 iv) αποτελούν επιστροφή δαπανών που δηλώνονται βάσει ενιαίου συντελεστή: άνευ αντικειμένου

 v) αποτελούν επιστροφή δαπανών που δηλώνονται βάσει των συνήθων πρακτικών κοστολόγησης του εταίρου: άνευ αντικειμένου

β) μοναδιαίας συνεισφοράς: άνευ αντικειμένου

γ) συνεισφοράς κατ’ αποκοπή ποσού: άνευ αντικειμένου

δ) συνεισφοράς βάσει ενιαίου συντελεστή: άνευ αντικειμένου

ε) χρηματοδότησης μη συνδεόμενη με τις δαπάνες άνευ αντικειμένου

I.3.3 **Μεταφορές στο πλαίσιο του προϋπολογισμού χωρίς τροποποίηση**

Ο δικαιούχος έχει τη δυνατότητα να μεταφέρει πόρους μεταξύ των διαφορετικών κατηγοριών του προϋπολογισμού, κάτι που θα έχει ως αποτέλεσμα μεταβολή του εκτιμώμενου προϋπολογισμού και των σχετικών δραστηριοτήτων που περιγράφονται στο παράρτημα II, χωρίς να ζητήσει την τροποποίηση της συμφωνίας όπως προβλέπεται στο άρθρο II.13, υπό την προϋπόθεση ότι:

* το έργο υλοποιείται σύμφωνα με την εγκεκριμένη αίτηση έργου και τους γενικούς στόχους που περιγράφονται στο παράρτημα II,
* και τηρούνται οι εξής ειδικοί κανόνες:
1. Ο δικαιούχος επιτρέπεται να μεταφέρει μέχρι και το 100 % των κονδυλίων που έχουν διατεθεί για την κάλυψη οργανωτικών δαπανών σε άλλες κατηγορίες του προϋπολογισμού·
2. Ο δικαιούχος επιτρέπεται να μεταφέρει μέχρι και το 50 % των κονδυλίων που έχουν διατεθεί για την κάλυψη δαπανών μετακίνησης, ατομικών δαπανών και διδάκτρων μεταξύ των τριών αυτών κατηγοριών του προϋπολογισμού.
3. Ο δικαιούχος επιτρέπεται να μεταφέρει κονδύλια από οποιαδήποτε κατηγορία του προϋπολογισμού για τη στήριξη ατόμων με άτομα με ειδικές ανάγκες και για ειδικές κατηγορίες δαπανών κατ’ εξαίρεση για οικονομική εγγύηση ή αυξημένες δαπάνες μετακίνησης, ακόμη κι αν δεν είχαν διατεθεί αρχικά κονδύλια για τις κατηγορίες αυτές, κατά τα οριζόμενα στο παράρτημα II.

# – ΥΠΟΒΟΛΗ ΕΚΘΕΣΕΩΝ ΚΑΙ ΡΥΘΜΙΣΕΙΣ ΠΛΗΡΩΜΗΣ

Για την υποβολή εκθέσεων και τις ρυθμίσεις πληρωμής ισχύουν οι ακόλουθες διατάξεις:

## ***I.4.1*** **Πληρωμές που πρέπει να γίνουν**

Ο εθνικός οργανισμός πρέπει να καταβάλει τις ακόλουθες πληρωμές στον δικαιούχο:

- πρώτη πληρωμή προχρηματοδότησης·

- μία πληρωμή του υπολοίπου, με βάση την αίτηση πληρωμής του υπολοίπου που αναφέρεται στο άρθρο I.4.4.

## ***I.4.2*** **Πρώτη πληρωμή προχρηματοδότησης**

Η προχρηματοδότηση αποβλέπει στην παροχή χρηματικού αποθέματος στον δικαιούχο. Ο εθνικός οργανισμός διατηρεί την κυριότητα της προχρηματοδότησης μέχρι την πληρωμή του υπολοίπου.

Ο εθνικός οργανισμός πρέπει να καταβάλει στον δικαιούχο εντός 30 ημερών από την έναρξη ισχύος της συμφωνίας, πληρωμή προχρηματοδότησης ύψους […] EUR που αντιστοιχεί στο 80 %] του ανώτατου ποσού της επιχορήγησης που ορίζεται στο άρθρο I.3.1.

## ***I.4.3 Ενδιάμεσες εκθέσεις και πρόσθετες πληρωμές προχρηματοδότησης***

Άνευ αντικειμένου.

## ***I.4.4*** Τελική έκθεση και αίτηση πληρωμής του υπολοίπου

Εντός 60 ημερολογιακών ημερών από την ημερομηνία λήξης του έργου που ορίζεται στο άρθρο I.2.2, ο δικαιούχος πρέπει να καταρτίσει τελική έκθεση για την εκτέλεση του έργου. Η εν λόγω έκθεση πρέπει να περιλαμβάνει τις πληροφορίες που απαιτούνται για την αιτιολόγηση του ποσού που ζητήθηκε βάσει μοναδιαίων συνεισφορών όταν η επιχορήγηση έχει τη μορφή της επιστροφής μοναδιαίων συνεισφορών ή των επιλέξιμων δαπανών που έχουν όντως πραγματοποιηθεί σύμφωνα με το παράρτημα III.

Η τελική έκθεση θεωρείται ως η αίτηση του δικαιούχου για την πληρωμή του υπολοίπου της επιχορήγησης.

Ο δικαιούχος πρέπει να βεβαιώσει ότι οι πληροφορίες που περιέχει η αίτηση πληρωμής του υπολοίπου είναι πλήρεις, αξιόπιστες και αληθείς. Πρέπει να βεβαιώσει επίσης ότι οι δαπάνες στις οποίες έχει υποβληθεί είναι δυνατόν να θεωρηθούν επιλέξιμες βάσει της συμφωνίας και ότι η αίτηση πληρωμής συνοδεύεται από κατάλληλα δικαιολογητικά που είναι δυνατόν να προσκομισθούν κατά τις εξακριβώσεις ή τους ελέγχους κατά το άρθρο II.27.

## ***I.4.5*** Πληρωμή του υπολοίπου

Με την πληρωμή του υπολοίπου επιστρέφεται ή καλύπτεται το εναπομείναν μέρος των επιλέξιμων δαπανών που πραγματοποιήθηκαν από τον δικαιούχο για την εκτέλεση του έργου.

Ο εθνικός οργανισμός καθορίζει το οφειλόμενο ως υπόλοιπο ποσό αφαιρώντας, από το τελικό ποσό της επιχορήγησης που έχει καθοριστεί σύμφωνα με το άρθρο II.25, το συνολικό ποσό της προχρηματοδότησης που έχει ήδη καταβληθεί.

Αν το συνολικό ύψος των προηγούμενων πληρωμών υπερβαίνει το τελικό ύψος της επιχορήγησης που έχει καθορισθεί σύμφωνα με το άρθρο II.25, η πληρωμή του υπολοίπου λαμβάνει τη μορφή επιστροφής όπως προβλέπεται στο άρθρο II.26.

Αν το συνολικό ύψος των προηγούμενων πληρωμών είναι μικρότερο από το τελικό ύψος της επιχορήγησης που έχει καθορισθεί σύμφωνα με το άρθρο II.25, ο εθνικός οργανισμός πρέπει να καταβάλει το υπόλοιπο εντός 60 ημερολογιακών ημερών από την παραλαβή των εγγράφων που αναφέρονται στο άρθρο I.4.4, εκτός εάν έχει εφαρμογή το άρθρο II.24.1 ή το άρθρο II.24.2.

Για να γίνει η πληρωμή, απαιτείται έγκριση της αίτησης πληρωμής του υπολοίπου και των συνοδευτικών εγγράφων. Η έγκρισή τους δεν συνεπάγεται αναγνώριση της συμμόρφωσης, της αυθεντικότητας, της πληρότητας ή της ορθότητας του περιεχομένου τους.

Το προς πληρωμή ποσό δύναται, πάντως, να συμψηφιστεί, χωρίς τη συγκατάθεση του δικαιούχου, με τυχόν ποσά τα οποία οφείλονται στον εθνικό οργανισμό από τον δικαιούχο, μέχρι το ανώτατο ποσό της επιχορήγησης.

I.4.6 Κοινοποίηση των οφειλόμενων ποσών

Ο εθνικός οργανισμός πρέπει να στείλει *επίσημη κοινοποίηση* στον δικαιούχο:

1. ενημερώνοντάς τον για το οφειλόμενο ποσό· και
2. προσδιορίζοντας εάν η κοινοποίηση αφορά πρόσθετη πληρωμή προχρηματοδότησης ή την πληρωμή του υπολοίπου.

Για την πληρωμή του υπολοίπου, ο εθνικός οργανισμός πρέπει επίσης να προσδιορίσει το τελικό ποσό της επιχορήγησης που καθορίσθηκε σύμφωνα με το άρθρο II.25.

## ***I.4.7*** **Πληρωμές προς τον δικαιούχο**

Ο εθνικός οργανισμός πρέπει να καταβάλει πληρωμές στον δικαιούχο.

Οι πληρωμές στον δικαιούχο απαλλάσσουν τον εθνικό οργανισμό από την υποχρέωση διενέργειας των πληρωμών.

## I.4.8 Γλώσσα αιτήσεων πληρωμών και εκθέσεων

Όλες οι αιτήσεις πληρωμών και οι εκθέσεις πρέπει να υποβληθούν στα Ελληνικά ή Αγγλικά

## I.4.9 **Νόμισμα αιτήσεων πληρωμών και μετατροπή σε ευρώ**

Η αίτηση πληρωμής πρέπει να συνταχθεί σε Ευρώ

Κάθε μετατροπή σε ευρώ δαπανών που πραγματοποιήθηκαν σε άλλα νομίσματα πρέπει να γίνεται από τον δικαιούχο με βάση τη μηνιαία συναλλαγματική ισοτιμία που καθορίζεται από την Επιτροπή και δημοσιεύεται στον δικτυακό της τόπο][[2]](#footnote-3)[τις ημερήσιες συναλλαγματικές ισοτιμίες που δημοσιεύονται στην Επίσημη Εφημερίδα της Ευρωπαϊκής Ένωσης, η/οι οποία/-ες ισχύει/-ουν κατά την ημέρα [/πίστωσης του τραπεζικού λογαριασμού του δικαιούχου

## ***I.4.10*Νόμισμα πληρωμών**

Ο εθνικός οργανισμός πρέπει να καταβάλλει τις πληρωμές σε Ευρώ […].

## ***I.4.11*Ημερομηνία πληρωμής**

Οι πληρωμές από τον εθνικό οργανισμό θεωρούνται ότι έχουν εκτελεστεί στην ημερομηνία κατά την οποία χρεώνονται στον λογαριασμό του, εκτός εάν προβλέπεται διαφορετικά στο εθνικό δίκαιο.

## ***I.4.12*Κόστος των εμβασμάτων**

Το κόστος των εμβασμάτων βαρύνει τους εξής:

1. ο εθνικός οργανισμός αναλαμβάνει το κόστος εμβάσματος που χρεώνει η τράπεζά του·
2. ο δικαιούχος αναλαμβάνει το κόστος εμβάσματος που χρεώνει η τράπεζά του·
3. το μέρος που προκαλεί επανάληψη εμβάσματος αναλαμβάνει όλα τα έξοδα των εν λόγω διαδικασιών.

## ***I.4.13*Τόκοι υπερημερίας**

Αν ο εθνικός οργανισμός δεν καταβάλει τα χρήματα εντός της προθεσμίας πληρωμής, ο δικαιούχος δικαιούται τόκους υπερημερίας. Οι πληρωτέοι τόκοι καθορίζονται σύμφωνα με τις διατάξεις του εθνικού δίκαιου που διέπει τη συμφωνία ή των κανόνων που διέπουν τον εθνικό οργανισμό. Ελλείψει συναφών διατάξεων, οι πληρωτέοι τόκοι καθορίζονται βάσει του επιτοκίου που εφαρμόζει η Ευρωπαϊκή Κεντρική Τράπεζα στις βασικές της πράξεις αναχρηματοδότησης σε ευρώ (εφεξής «επιτόκιο αναφοράς»), συν 3,5 ποσοστιαίες μονάδες. Το επιτόκιο αναφοράς είναι το επιτόκιο που ισχύει την πρώτη ημέρα του μήνα της καταληκτικής ημερομηνίας πληρωμής, όπως αυτό δημοσιεύεται στην *Επίσημη Εφημερίδα της Ευρωπαϊκής Ένωσης*, σειρά C.

Αν ο εθνικός οργανισμός αναστείλει την προθεσμία πληρωμής κατά τα προβλεπόμενα στο άρθρο II.24.2 ή αν αναστείλει πραγματική πληρωμή κατά τα προβλεπόμενα στο άρθρο II.24.1, οι ενέργειες αυτές δεν δύνανται να θεωρηθούν ως περιπτώσεις εκπρόθεσμης πληρωμής.

Οι τόκοι υπερημερίας καλύπτουν το χρονικό διάστημα από την ημέρα που ακολουθεί την ημερομηνία λήξης της προθεσμίας πληρωμής μέχρι και την ημερομηνία της πραγματικής πληρωμής, όπως ορίζεται στο άρθρο I.4.11. Ο εθνικός οργανισμός δεν λαμβάνει υπόψη πληρωτέους τόκους κατά τον καθορισμό του τελικού ποσού της επιχορήγησης κατά την έννοια του άρθρου II.25.

Κατά παρέκκλιση από το πρώτο εδάφιο, αν οι υπολογισθέντες τόκοι είναι χαμηλότεροι από ή ίσοι με 200 EUR, πρέπει να καταβληθούν στον δικαιούχο μόνο αν ο τελευταίος υποβάλει σχετική αίτηση εντός δύο μηνών από τη λήψη της καθυστερημένης πληρωμής.

#  – ΤΡΑΠΕΖΙΚΟΣ ΛΟΓΑΡΙΑΣΜΟΣ ΓΙΑ ΤΙΣ ΠΛΗΡΩΜΕΣ

Όλες οι πληρωμές πρέπει να γίνονται στον τραπεζικό λογαριασμό του δικαιούχου σύμφωνα με τα κάτωθι οριζόμενα:

Επωνυμία τράπεζας: […]
Ακριβής ονομασία του δικαιούχου του λογαριασμού: […]
Πλήρης αριθμός λογαριασμού (συμπεριλαμβανομένων των τραπεζικών κωδικών): […]
[Κωδικός IBAN: […]]

#  - ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΚΑΙ ΣΤΟΙΧΕΙΑ ΕΠΙΚΟΙΝΩΝΙΑΣ ΤΩΝ ΜΕΡΩΝ

Για τους σκοπούς του άρθρου II.7, ο υπεύθυνος επεξεργασίας δεδομένων είναι ο ακόλουθος:

Head of the Unit B4

Directorate B – Youth, Education & Erasmus+

Directorate-General for Education, Youth, Sport and Culture

European Commission

B-1049 Brussels

Βέλγιο

##  I.6.1 Στοιχεία επικοινωνίας του εθνικού οργανισμού

Τυχόν κοινοποιήσεις προς στον εθνικό οργανισμό πρέπει να αποστέλλονται στην ακόλουθη διεύθυνση:

Ίδρυμα Διαχείρισης Ευρωπαϊκών Προγραμμάτων (ΙΔΕΠ) Διά Βίου Μάθησης

Προδρόμου και Δημητρακοπούλου 2

1090 Nicosia Cyprus

E-mail address:info@llp.org.cy

Είτε

Ίδρυμα Διαχείρισης Ευρωπαϊκών Προγραμμάτων (ΙΔΕΠ) Διά Βίου Μάθησης

 Τ.Θ: 25484

1310 Nicosia Cyprus

## I.6.2 Στοιχεία επικοινωνίας του δικαιούχου

Τυχόν κοινοποιήσεις από τον εθνικό οργανισμό προς τον δικαιούχο πρέπει να αποστέλλονται στην ακόλουθη διεύθυνση*:*

[Πλήρης ονομασία/επωνυμία]

[Ιδιότητα]

[Επωνυμία της οντότητας]

[Πλήρης επίσημη διεύθυνση]

Ηλεκτρονική διεύθυνση: [να συμπληρωθεί]

# - ΠΡΟΣΤΑΣΙΑ ΚΑΙ ΑΣΦΑΛΕΙΑ ΤΩΝ ΣΥΜΜΕΤΕΧΟΝΤΩΝ

Ο δικαιούχος διαθέτει αποτελεσματικές διαδικασίες και ρυθμίσεις για την ασφάλεια και την προστασία των συμμετεχόντων στο έργο του.

Ο δικαιούχος πρέπει να μεριμνά για την ασφαλιστική κάλυψη των συμμετεχόντων που παίρνουν μέρος σε δραστηριότητες κινητικότητας.

#  - ΠΡΟΣΘΕΤΕΣ ΔΙΑΤΑΞΕΙΣ ΓΙΑ ΤΗ ΧΡΗΣΗ ΤΩΝ ΑΠΟΤΕΛΕΣΜΑΤΩΝ (ΠΕΡΙΛΑΜΒΑΝΟΜΕΝΩΝ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΚΑΙ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ)

Επιπροσθέτως της διάταξης του άρθρου II.9.3, αν ο δικαιούχος παραγάγει εκπαιδευτικό υλικό στο πλαίσιο του έργου, το υλικό αυτό πρέπει να καταστεί διαθέσιμο μέσω του Διαδικτύου, χωρίς χρέωση και με ανοιχτές άδειες[[3]](#footnote-4).

# - ΧΡΗΣΗ ΕΡΓΑΛΕΙΩΝ ΠΛΗΡΟΦΟΡΙΚΗΣ

## I.9.1 Εργαλείο κινητικότητας (Mobility Tool+)

Ο δικαιούχος πρέπει να χρησιμοποιήσει το διαδικτυακό εργαλείο κινητικότητας (Mobility Tool+) για να καταγράψει όλες τις πληροφορίες σχετικά με τις δραστηριότητες που υλοποιήθηκαν στο πλαίσιο του έργου, και να καταρτίσει και να υποβάλει την έκθεση προόδου, την ενδιάμεση έκθεση (εφόσον είναι διαθέσιμη στο εργαλείο κινητικότητας Mobility Tool+ και για τις περιπτώσεις που προσδιορίζονται στο άρθρο I.4.3) και την τελική έκθεση.

Τουλάχιστον μία φορά τον μήνα κατά τη διάρκεια του έργου κινητικότητας, ο δικαιούχος κωδικοποιεί και επικαιροποιεί τυχόν νέες πληροφορίες σχετικά με τους συμμετέχοντες και τις δραστηριότητες κινητικότητας.]

## I.9.2 Πλατφόρμα αποτελεσμάτων έργων του προγράμματος Erasmus+

Ο δικαιούχος μπορεί να χρησιμοποιήσει την πλατφόρμα αποτελεσμάτων έργου του προγράμματος Erasmus+ (http://ec.europa.eu/programmes/erasmus-plus/projects) για να διανείμει τα αποτελέσματα του έργου, σύμφωνα με τις οδηγίες που παρέχονται σε αυτήν

# - ΠΡΟΣΘΕΤΕΣ ΔΙΑΤΑΞΕΙΣ ΠΕΡΙ ΥΠΕΡΓΟΛΑΒΙΑΣ

Κατά παρέκκλιση, οι διατάξεις των στοιχείων γ) και δ) του άρθρου II.11.1 δεν εφαρμόζονται.

# - ΠΡΟΣΘΕΤΗ ΔΙΑΤΑΞΗ ΓΙΑ ΤΗΝ ΠΡΟΒΟΛΗ ΤΗΣ ΧΡΗΜΑΤΟΔΟΤΗΣΗΣ ΤΗΣ ΕΝΩΣΗΣ

Με την επιφύλαξη του άρθρου II.8, ο δικαιούχος αναγνωρίζει τη στήριξη που έλαβε στο πλαίσιο του προγράμματος Erasmus+ σε όλο το υλικό επικοινωνίας και προώθησης, συμπεριλαμβανομένων των δικτυακών τόπων και των μέσων κοινωνικής δικτύωσης. Οι κατευθυντήριες γραμμές για τον δικαιούχο και άλλους τρίτους είναι διαθέσιμες στη διεύθυνση <http://eacea.ec.europa.eu/about-eacea/visual-identity_en>

Εάν, κατά την εκτέλεση του έργου, ο δικαιούχος κληθεί να παράσχει στήριξη σε συμμετέχοντες, τότε παρέχει την εν λόγω στήριξη σύμφωνα με τις προϋποθέσεις που προσδιορίζονται στα παραρτήματα II και V (κατά περίπτωση). Βάσει των προϋποθέσεων αυτών, πρέπει να δηλώνονται τουλάχιστον οι ακόλουθες πληροφορίες:

1. το ανώτατο ποσό της χρηματοδοτικής στήριξης. Το εν λόγω ποσό δεν πρέπει να υπερβαίνει τα 60 000 EUR ανά συμμετέχοντα·
2. τα κριτήρια καθορισμού του ακριβούς ποσού της στήριξης·
3. οι δραστηριότητες για τις οποίες δύναται να λάβει στήριξη ο συμμετέχων, βάσει καθορισμένου καταλόγου·
4. ο ορισμός των προσώπων ή των κατηγοριών προσώπων που επιτρέπεται να λάβουν στήριξη·
5. τα κριτήρια παροχής της στήριξης.

Σύμφωνα με τα έγγραφα που προβλέπονται στο παράρτημα V, κατά περίπτωση, ο δικαιούχος πρέπει:

* είτε να μεταβιβάσει πλήρως τη χρηματοδοτική στήριξη για τις κατηγορίες του προϋπολογισμού μετακίνηση/ατομικές δαπάνες/γλωσσική υποστήριξη/δίδακτρα εξολοκλήρου στους συμμετέχοντες σε δραστηριότητες κινητικότητας, εφαρμόζοντας τους συντελεστές μοναδιαίων συνεισφορών όπως προσδιορίζονται στο παράρτημα IV·
* είτε να παράσχει τη στήριξη για τις κατηγορίες του προϋπολογισμού μετακίνηση/ατομικές δαπάνες/γλωσσική υποστήριξη/δίδακτρα σε συμμετέχοντες σε δραστηριότητες κινητικότητας με τη μορφή της παροχής των απαιτούμενων υπηρεσιών μετακίνησης/διαμονής/γλωσσικής υποστήριξης/μαθημάτων. Σε αυτή την περίπτωση, ο δικαιούχος πρέπει να μεριμνήσει ώστε η παροχή: υπηρεσιών μετακίνησης/διαμονής/γλωσσικής υποστήριξης/μαθημάτων να πληροί τα απαιτούμενα πρότυπα ποιότητας και ασφάλειας.

Ο δικαιούχος μπορεί να συνδυάσει τις δύο επιλογές της προηγούμενης παραγράφου εφόσον διασφαλίζεται η δίκαιη και ίση μεταχείριση όλων των συμμετεχόντων. Σε αυτή την περίπτωση, οι προϋποθέσεις που ισχύουν για κάθε επιλογή πρέπει να ισχύουν για τις κατηγορίες του προϋπολογισμού στις οποίες εφαρμόζεται η αντίστοιχη επιλογή.

# ΑΡΘΡΟ I.XX – ΕΙΔΙΚΕΣ ΠΑΡΕΚΚΛΙΣΕΙΣ ΑΠΟ ΤΟΥΣ ΓΕΝΙΚΟΥΣ ΟΡΟΥΣ ΤΟΥ ΠΑΡΑΡΤΗΜΑΤΟΣ I

1. Για τους σκοπούς της παρούσας συμφωνίας, στους γενικούς όρους του παραρτήματος Ι ο όρος «Επιτροπή» νοείται ως «εθνικός οργανισμός», ο όρος «δράση» νοείται ως «έργο» και ο όρος «μοναδιαίο κόστος» νοείται ως «μοναδιαία συνεισφορά», εκτός εάν προβλέπεται διαφορετικά.

Για τους σκοπούς της παρούσας συμφωνίας, στους γενικούς όρους του παραρτήματος Ι η έννοια «δημοσιονομικό δελτίο» νοείται ως «το δημοσιονομικό σκέλος της έκθεσης», εκτός εάν προβλέπεται διαφορετικά.

Στο άρθρο II.4.1, στο άρθρο II.8.2, στο άρθρο II.27.1, στο άρθρο II.27.3, στην πρώτη παράγραφο του άρθρου II.27.4, στην πρώτη παράγραφο του άρθρου II.27.8. και στο άρθρο II.27.9 η αναφορά στην «Επιτροπή» νοείται ως αναφορά στον «εθνικό οργανισμό και την Επιτροπή».

Στο άρθρο II.12 ο όρος «χρηματοδοτική στήριξη» νοείται ως «στήριξη» και ο όρος «τρίτα μέρη» νοείται ως «συμμετέχοντες».

2. Για τους σκοπούς της παρούσας συμφωνίας, δεν εφαρμόζονται οι ακόλουθες διατάξεις των γενικών όρων του παραρτήματος Ι: άρθρο II.2.d σημείο ii), άρθρο II.12.2, άρθρο II.13.4, άρθρο II.18.3, άρθρο II.19.2, άρθρο II.19.3, άρθρο II.20.3, άρθρο II.21, άρθρο II.27.7.

Για τον σκοπό της παρούσας συμφωνίας, οι όροι «*συνδεδεμένες οντότητες*», «*ενδιάμεση πληρωμή*», «*κατ’ αποκοπή ποσό*», *«ενιαίος συντελεστής»* δεν ισχύουν όταν αναφέρονται στους γενικούς όρους.

3. Το άρθρο II.7.1 διατυπώνεται ως εξής:

«**II.7.1** **Επεξεργασία δεδομένων προσωπικού χαρακτήρα από τον εθνικό οργανισμό και την Επιτροπή**

Τα δεδομένα προσωπικού χαρακτήρα που περιέχονται στη συμφωνία πρέπει να υποβάλλονται σε επεξεργασία από τον εθνικό οργανισμό και την Επιτροπή σύμφωνα με τον κανονισμό (ΕΕ) 2018/1725.[[4]](#footnote-5)

Τα εν λόγω δεδομένα πρέπει να υποβάλλονται σε επεξεργασία από τον υπεύθυνο επεξεργασίας δεδομένων που ορίζεται στο άρθρο I.6 αποκλειστικά για την εκτέλεση, διαχείριση και παρακολούθηση της συμφωνίας ή για την προστασία των οικονομικών συμφερόντων της ΕΕ, περιλαμβανομένων των λογιστικών και λοιπών ελέγχων και ερευνών σύμφωνα με το άρθρο II.27.

Οι δικαιούχοι έχουν το δικαίωμα πρόσβασης, διόρθωσης ή διαγραφής των δεδομένων τους προσωπικού χαρακτήρα και το δικαίωμα περιορισμού ή, κατά περίπτωση, το δικαίωμα στη φορητότητα των δεδομένων ή το δικαίωμα εναντίωσης στην επεξεργασία των δεδομένων σύμφωνα με τον κανονισμό (ΕΕ) 2018/1725. Για τον σκοπό αυτό, πρέπει να αποστέλλει τυχόν ερωτήματα σχετικά με την επεξεργασία των δεδομένων προσωπικού χαρακτήρα που τον αφορούν στον υπεύθυνο επεξεργασίας δεδομένων που ορίζεται στο άρθρο I.6.

Οι δικαιούχοι έχουν το δικαίωμα προσφυγής, ανά πάσα στιγμή, στον Ευρωπαίο Επόπτη Προστασίας Δεδομένων.

4. Στο άρθρο II.9.3, ο τίτλος και το στοιχείο α) της πρώτης παραγράφου διατυπώνονται ως εξής:

**«II.9.3** **Δικαίωμα χρήσης των αποτελεσμάτων και προϋφιστάμενων δικαιωμάτων από τον εθνικό οργανισμό και την Ένωση**

Ο δικαιούχος παρέχει στον εθνικό οργανισμό και την Ένωση τα ακόλουθα δικαιώματα όσον αφορά τη χρήση των αποτελεσμάτων του *έργου*:

α) χρήση για ίδιους σκοπούς, και ειδικότερα για διάθεση σε πρόσωπα που εργάζονται για τον εθνικό οργανισμό, για τα θεσμικά και λοιπά όργανα και οργανισμούς της Ένωσης και στα θεσμικά όργανα των κρατών μελών, καθώς και για σκοπούς αντιγραφής και αναπαραγωγής εν όλω ή εν μέρει και σε απεριόριστο αριθμό αντιτύπων.»

Όσον αφορά το υπόλοιπο κείμενο του παρόντος άρθρου, οι αναφορές στην «Ένωση» νοούνται ως αναφορές στον «εθνικό οργανισμό και/ή την Ένωση».

5. Το άρθρο II.10.1 δεύτερη παράγραφος διατυπώνεται ως εξής:

«Ο δικαιούχος πρέπει να διασφαλίσει ότι ο εθνικός οργανισμός, η Επιτροπή, το Ευρωπαϊκό Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης (OLAF) μπορούν να ασκήσουν τα δικαιώματά τους βάσει του άρθρου II.27 και έναντι των αναδόχων του δικαιούχου.»

6. Το άρθρο II.18 διατυπώνεται ως εξής:

**«II.18.1**Η συμφωνία διέπεται από τους εθνικούς νόμους της Κυπριακής Δημοκρατίας

**II.18.2**Αποκλειστικά αρμόδιο για την εκδίκαση τυχόν διαφορών μεταξύ του εθνικού οργανισμού και οποιουδήποτε δικαιούχου σχετικά με την ερμηνεία, την εφαρμογή ή το κύρος της συμφωνίας, σε περίπτωση που η διαφορά δεν μπορεί να διευθετηθεί φιλικά, είναι το αρμόδιο δικαστήριο που καθορίζεται δυνάμει του εφαρμοστέου εθνικού δικαίου.

7. Το άρθρο II.19.1 διατυπώνεται ως εξής:

«Οι προϋποθέσεις για την επιλεξιμότητα των δαπανών καθορίζονται στα τμήματα I.1 και II.1 του παραρτήματος III.»

8. Το άρθρο II.20.1 διατυπώνεται ως εξής:

«Οι προϋποθέσεις για τη δήλωση δαπανών και συνεισφορών καθορίζονται στα τμήματα I.2 και II.2 του παραρτήματος III.»

9. Το άρθρο II.20.2 διατυπώνεται ως εξής:

«Οι προϋποθέσεις για τα αρχεία και τα λοιπά δικαιολογητικά των δαπανών και των εισφορών που δηλώνονται καθορίζονται στα τμήματα I.2 και II.2 του παραρτήματος III.»

10. Το άρθρο II.22 πρώτη παράγραφος διατυπώνεται ως εξής:

«Ο δικαιούχος επιτρέπεται να προσαρμόζει τον εκτιμώμενο προϋπολογισμό που παρατίθεται στο παράρτημα II μέσω μεταφορών μεταξύ των διαφόρων κατηγοριών του προϋπολογισμού, εφόσον το *έργο* εκτελείται όπως περιγράφεται στο παράρτημα II. Η εν λόγω προσαρμογή δεν απαιτεί τροποποίηση της συμφωνίας όπως προβλέπεται στο άρθρο II.13, εφόσον πληρούνται οι προϋποθέσεις του άρθρου I.3.3.»

11. Το άρθρο II.23 στοιχείο β) διατυπώνεται ως εξής:

«β) εξακολουθεί να μην έχει υποβάλει σχετική αίτηση εντός 30 ακόμη ημερολογιακών ημερών κατόπιν γραπτής υπόμνησης από τον εθνικό οργανισμό.»

12. Το άρθρο II.24.1.3 πρώτη παράγραφος διατυπώνεται ως εξής:

«Κατά τη διάρκεια της περιόδου αναστολής πληρωμών, ο δικαιούχος δεν δικαιούται να υποβάλει οποιαδήποτε αιτήματα πληρωμών και δικαιολογητικά έγγραφα τα οποία αναφέρονται στα άρθρα I.4.3 και I.4.4».

13. Το άρθρο II.25.1 στοιχείο β) διατυπώνεται ως εξής:

« **II.25.1Στάδιο 1 — Εφαρμογή του ποσοστού επιστροφής στις επιλέξιμες δαπάνες και προσθήκη της χρηματοδότησης που δεν συνδέεται με δαπάνες, των μοναδιαίων, κατ’ αποκοπή και εφάπαξ συνεισφορών**

1. Εάν, όπως προβλέπεται στο άρθρο I.3.2 στοιχείο α) σημεία ii) έως v), η επιχορήγηση έχει τη μορφή επιστροφής επιλέξιμων μοναδιαίων δαπανών, εφάπαξ δαπανών και κατ’ αποκοπή δαπανών, το ποσοστό επιστροφής που προβλέπεται στο εν λόγω άρθρο εφαρμόζεται στις επιλέξιμες δαπάνες τις οποίες έχει εγκρίνει η Επιτροπή για τις αντίστοιχες κατηγορίες δαπανών, δικαιούχους και συνδεδεμένες οντότητες·

14. Το άρθρο II.25.4 δεύτερη παράγραφος διατυπώνεται ως εξής:

«Το ποσό της μείωσης θα είναι ανάλογο με τον βαθμό πλημμελούς εκτέλεσης του *έργου* ή με τη σοβαρότητα της αθέτησης, κατά τα προβλεπόμενα στο τμήμα IV του παραρτήματος III.»

15. Το άρθρο II.26.2 τρίτη παράγραφος διατυπώνεται ως εξής:

«Εάν η πληρωμή δεν πραγματοποιηθεί μέχρι την ημερομηνία που ορίζεται στο χρεωστικό σημείωμα, ο εθνικός οργανισμός θα ανακτήσει το οφειλόμενο ποσό:

1. συμψηφίζοντάς το, χωρίς την προηγούμενη συγκατάθεση του δικαιούχου, με τυχόν ποσά τα οποία οφείλονται στον δικαιούχο από τον εθνικό οργανισμό (εφεξής «συμψηφισμός»)·

Σε εξαιρετικές περιπτώσεις, για τη διασφάλιση των οικονομικών συμφερόντων της Ένωσης, ο εθνικός οργανισμός μπορεί να προβεί σε συμψηφισμό πριν από την ταχθείσα προθεσμία.

Προσφυγή κατά του συμψηφισμού μπορεί να ασκηθεί ενώπιον του αρμόδιου δικαστηρίου που καθορίζεται στο άρθρο II.18.2·

1. με κατάπτωση της οικονομικής εγγύησης εφόσον προβλέπεται σύμφωνα με τις διατάξεις του άρθρου I.4.2 (εφεξής «κατάπτωση της οικονομικής εγγύησης»)·
2. κινώντας δικαστική διαδικασία όπως προβλέπεται στο άρθρο II.18.2 ή στους ειδικούς όρους.»

16. Το άρθρο II.27.2 τρίτη παράγραφος διατυπώνεται ως εξής:

«Οι περίοδοι που ορίζονται στο πρώτο και το δεύτερο εδάφιο παρατείνονται σε περίπτωση που απαιτείται μεγαλύτερη διάρκεια δυνάμει του εθνικού δικαίου ή σε περίπτωση εκκρεμών λογιστικών ελέγχων, προσφυγών, δικαστικής διαμάχης ή προβολής αξιώσεων σχετικά με την επιχορήγηση, συμπεριλαμβανομένων των περιπτώσεων που αναφέρονται στο άρθρο II.27.7. Στις τελευταίες αυτές περιπτώσεις, ο δικαιούχος πρέπει να διατηρεί τα έγγραφα μέχρι την περάτωση τέτοιου είδους λογιστικών ελέγχων, προσφυγών, δικαστικής διαμάχης ή προβολής αξιώσεων.»

17. Το άρθρο II.27.3 διατυπώνεται ως εξής:

«Ο δικαιούχος οφείλει να παρέχει κάθε πληροφορία, συμπεριλαμβανομένων πληροφοριών σε ηλεκτρονική μορφή, που ζητεί ο εθνικός οργανισμός ή η Επιτροπή ή άλλος εξουσιοδοτημένος από αυτήν εξωτερικός φορέας.

Εάν ο δικαιούχος δεν συμμορφωθεί με την υποχρέωση που ορίζεται στο πρώτο εδάφιο, ο εθνικός οργανισμός δύναται να θεωρήσει:

1. ως μη επιλέξιμη οποιαδήποτε δαπάνη που δεν αιτιολογείται επαρκώς από τις πληροφορίες που παρείχε ο δικαιούχος·
2. ως μη οφειλόμενη οποιαδήποτε μοναδιαία συνεισφορά, συνεισφορά κατ’ αποκοπή ποσού ή συνεισφορά βάσει ενιαίου συντελεστή που δεν αιτιολογείται επαρκώς από τις πληροφορίες που παρείχε ο δικαιούχος.»

ΥΠΟΓΡΑΦΕΣ

Για τον δικαιούχο Για τον εθνικό οργανισμό
[*ιδιότητα*/ονοματεπώνυμο] [ονοματεπώνυμο]

[υπογραφή] [υπογραφή]
[Τόπος], [Ημερομηνία] [Τόπος], [Ημερομηνία]

1. **Κανονισμός (ΕΕ) αριθ. 1288/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση του προγράμματος «Erasmus+»: το πρόγραμμα της Ένωσης για την εκπαίδευση, την κατάρτιση, τη νεολαία και τον αθλητισμό και για την κατάργηση των αποφάσεων αριθ. 1719/2006/EK, αριθ. 1720/2006/ΕΚ και αριθ. 1298/2008/EK** [↑](#footnote-ref-2)
2. [↑](#footnote-ref-3)
3. Με τις ανοιχτές άδειες, οι κάτοχοι έργων παρέχουν δικαίωμα χρήσης του έργου τους σε άλλους. Η άδεια αφορά όλους τους πόρους. Υπάρχουν διάφορες κατηγορίες ανοιχτών αδειών ανάλογα με την έκταση των δικαιωμάτων χρήσης που χορηγούνται ή τους περιορισμούς που επιβάλλονται και ο δικαιούχος είναι ελεύθερος να επιλέξει το είδος άδειας που επιθυμεί να εφαρμόσει στις εργασίες του.  Κάθε παραγόμενος πόρος πρέπει να συνδέεται με μια ανοιχτή άδεια.  Οι ανοιχτές άδειες δεν συνεπάγονται μεταβίβαση των δικαιωμάτων δημιουργού ή των δικαιωμάτων διανοητικής ιδιοκτησίας. [↑](#footnote-ref-4)
4. Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ. [↑](#footnote-ref-5)